**Pozvánka na informačný deň EUBA**

Dobrý deň prajem,

v prvom rade by som Vám chcela zaželať v roku 2016 veľa pracovných i osobných úspechov. Mnoho študentov nás svojimi postrehmi a otázkami inšpirovalo k vytvoreniu projektu „Študuj ekonómiu“. V rámci tohto projektu sme pre našich budúcich študentov vytvorili nové webové sídlo www.studujekonomiu.sk, kde nájdu len tie informácie, ktoré ich pri výbere budúceho štúdia zaujímajú.

Pri tvorbe nám pomáhali naši študenti, aby sme stránku mladým ľuďom priblížili a urobili ju zaujímavou. Študenti tak majú možnosť získať všetky informácie ohľadne štúdia na jednom mieste a sú pre nich kedykoľvek dostupné.

Na túto stránku sme tiež zavesili fotografie z návštevy u Vás http://studujekonomiu.sk/sk/videl-si-nas.

Zároveň chceme pozvať Vašich študentov na Informačný deň Ekonomickej univerzity v Bratislave, ktorý bude 5. februára 2016 od 9:00 h v Aule EU v Bratislave na Dolnozemskej ceste 1 v Petržalke a 5. februára 2016 od 13:00 h v budove PHF v Košiciach.

Tešíme sa na stretnutie a ďalšiu spoluprácu.

S úctou a prianím pekného dňa,

Lucia Knappek

Ekonomická univerzita v Bratislave

Centrum komunikácie a vzťahov s verejnosťou

Dolnozemská cesta 1

Bratislava